Poročilo Strokovne Komisije DOS Ljubljana za obdobje od marec 2013 do marec 2014

Člani SK DOS Ljubljana so Iso Adorovič, Miha Blaznik Dušan Saurin in Rok Zajec ( predsednik SK )

V preteklem letu smo se sestali dvakrat, ostale zadeve smo urejali korenspodnečno.

V mesecu novembru smo organizirali seminar za nove odbojkarske sodnike ( 9 udeležencev in dva seminarja za sodnike začetnike ( 16 udeležencev ). K nam sta prišla tudi dva nova sodnika, ki sta tečaj opravila pri DOS Dolenjska.

Ker je delegator Dušan Saurin izrazil željo po končanju delegiranja, bo v prihodnjih sezonah to delo opravljal Franci Kramar.

Velik problem se pojavlja pri pomoči sodnikom začetnikom. ( na turnirje sta delegirana samo 2 sodnika ). Za prihodnjo sezono pripravljamo program pomoči, ki vključuje vse sodnike A in B liste, da bomo skupaj nudili več podpore na turnirjih novim sodnikom.

Žal do strokovne komisije ne prihaja zadostno število informacij o neljubih situacijah, primerih , ki se dogajajo na sojenjih. Ne prejmemo nobenega vprašanja s strani sodnikov ( ali klubov ), o določeni situaciji. Spodbuditi bo treba vse sodnike k sodelovanju, saj se nam vsem dogodijo nenavadne situacije iz katerih se lahko vsi učimo. Primeri iz prakse!

V maju bo organiziran tečaj pisanja elektronskega zapisnika, tečaj za linijske sodnike in tečaj za nove odbojkarske sodnike. Do te odločitve smo prišli zaradi organizacije pomoči novim sodnikom ( turnirji, ki potekajo na začetku sezone so idealni za uvajanje novih sodnikov ).

Pri ocenjevanju sodnikov C liste bodo sodelovali sodniki A in B liste. V pomoč jim bo ocenjevalni list, ki bo posredovan sodniku in strokovni komisiji, ki jih bo shranjevala ter spremljala probleme ki se pojavljajo pri večini in na njih opozarjala vse sodnike.

Na seminarju bo potrebno sodnike poleg odbojke in pravil poučiti tudi o njihovih dolžnostih in obveznostih kot člani DOS Ljubljana ( stroški, potni nalogi, javljanje zasedenosti, potrjevanje delegacij…). Temu moramo nameniti še več pozornosti in časa kot do sedaj.

Poročilo pripravil predsednik SK Rok Zajec Ljubljana 20.3.2014